a80cfb8077c04181da4dc6eeea89fbde
Τι είναι η πατητή τσιμεντοκονία;
--------------------------------


douleutaras.gr
2020.05
Η πατητή τσιμεντοκονία, αποτελεί ένα κονίαμα σε μορφή σκόνης που με την ανάμειξή του με νερό, δημιουργεί ένα ρευστό υλικό το οποίο εφαρμόζεται σε τοίχους, δάπεδα, σκάλες, πάγκους, μπάνια κ.α. Η ονομασία της προέρχεται από τη βασική μέθοδο με την οποία εφαρμόζεται. Ο τεχνίτης την τοποθετεί με μυστρί με το οποίο την πατάει. Τα υλικά για πατητή τσιμεντοκονία και τα χαρακτηριστικά της έχουν ως εξής:


* **Συστατικά**: Ως συστατικά διαθέτει τη θηραϊκή γη, τη χαλαζιακή άμμο, το κεραμάλευρο & την υδράσβεστο.
* **Χαρακτηριστικά**: Διαθέτει τέλεια αντοχή , είναι αδιάβροχο υλικό και βγαίνει σε πολλές χρωματικές αποχρώσεις. Επιπρόσθετα, δημιουργεί μια λεία επιφάνεια, χωρίς ρήγματα και εξασφαλίζει άριστη πρόσφυση σε μεγάλες μηχανικές αντοχές και επιστρώσεις για συστήματα θέρμανσης μέσα στο δάπεδο.
* **Χαμηλή τιμή**: Δεν χρειάζεται χημικές ουσίες και γι’ αυτό η τιμή του είναι χαμηλή, σε σχέση με άλλα παρεμφερή προϊόντα.
* **Ανταγωνιστικό πλεονέκτημα**: Αποτελεί φυσικό ελληνικό προϊόν που αντέχει στις κλιματολογικές συνθήκες της Ελλάδας και δεν φθείρεται.

1db263720eef5d321d2ce1ec9a04a82c
Ποιο είναι το συνολικό κόστος για πατητή τσιμεντοκονία;
-------------------------------------------------------


douleutaras.gr
2020.05
Στην αγορά, **η τιμή για τοποθέτηση και υλικά πατητής τσιμεντοκονίας ξεκινάει περίπου στα 24-25€/m²** (ανά τετραγωνικό μέτρο). Αν θέλεις προσφορές, ειδικά για το χώρο σου, έχουμε τη λύση. 


**[Καταχώρησε δωρεάν την εργασία σου](https://www.douleutaras.gr/jobs/create/signup/323/)** και σε λίγα λεπτά θα σου βρούμε κατάλληλους τεχνίτες στην περιοχή σου, σε Αθήνα και Θεσσαλονίκη. Αφού μελετήσουν το χώρο, θα σου κάνουν ολοκληρωμένες προσφορές, για να διαλέξεις την πιο συμφέρουσα!
e5f3c3c2143ac966f36a0495dc704ab9
Γιατί αξίζει να την επιλέξεις;
------------------------------


douleutaras.gr
2020.05
Μερικοί λόγοι, για τους οποίους όλο και περισσότεροι ενδιαφερόμενοι επιλέγουν τελικά την πατητή τσιμεντοκονία, είναι:


* **Εφαρμόζεται σχεδόν σε όλα τα υποστρώματα:** Ο μεγάλος βαθμός συγκολλητικής πρόσφυσης που διαθέτει, της δίνει την δυνατότητα να μπορεί να τοποθετηθεί σε οποιαδήποτε επιφάνεια όπως μωσαϊκό, τσιμέντο, πλακάκια κ.α.
* **Εντυπωσιακό αισθητικά αποτέλεσμα:** Αν σου αρέσει η ιδέα του να υιοθετήσεις ένα στυλ πιο μινιμαλιστικό για το χώρο σου, η πατητή τσιμεντοκονία δεν θα σε απογοητεύσει.
* **Δεν είναι ορατοί οι αρμοί:** Οι αρμοί έπειτα από την τοποθέτηση, δεν φαίνονται και αυτό βοηθάει στο να μην υποστούν αποχρωματισμούς, αλλά και να αποφευχθεί η δημιουργία μικροοργανισμών στην επιφάνειά της.
* **Ανθεκτικότητα σε δονήσεις:** Αποτελεί ένα υλικό που δεν επηρεάζεται από δονήσεις και συστολές του δαπέδου και έτσι πολύ δύσκολα παρουσιάζει φθορές.

a99198e321976ad8653d9559507d9589
Ποια είναι η διαδικασία για να τοποθετήσεις πατητή τσιμεντοκονία;
-----------------------------------------------------------------


douleutaras.gr
2020.05
1. Εφόσον αποφασίσεις να εφαρμόσεις πατητή τσιμεντοκονία, θα πρέπει αρχικά, **να αφαιρέσεις όλα τα αντικείμενα από το χώρο.** Ο επαγγελματίας θα πρέπει να προετοιμάσει την επιφάνεια, είτε είναι δάπεδο, είτε είναι τοίχος. Θα πρέπει να είναι καθαρή και επίπεδη, γι’ αυτό το λόγο τρίβεται και μετά καθαρίζεται.


2. Μόλις ολοκληρωθεί αυτή η διαδικασία, **περνιέται με αστάρι** και μόλις στεγνώσει μπαίνει η **πρώτη στρώση με το κονίαμα**, εφόσον πρώτα έχει ανακατευτεί με καθαρό νερό. Πρέπει να απλωθεί στην επιφάνεια ομοιόμορφα, χρησιμοποιώντας ειδικά σπάτουλα. Παράλληλα γίνεται και η τοποθέτηση του υαλοπλέγματος. 


Με την ειδική σπάτουλα στρώνεται και εγκιβωτίζεται. Αυτό γίνεται, μέχρι να καλυφθεί πλήρως και να λειανθεί η επιφάνεια. Αν χρειαστεί, μπορεί αργότερα (ίσως την επόμενη μέρα) να περαστεί και δεύτερο χέρι κονιάματος, ώστε να καλυφθεί πλήρως το υαλόπλεγμα.


3. Όταν η επιφάνεια στεγνώσει, **τρίβει την επιφάνεια,** για να είναι ομοιόμορφα λεία, περνάει το αστάρι και το αφήνει να τραβήξει. Στη συνέχεια, ετοιμάζεται η πατητή και περνιέται στην επιφάνεια. Τέλος, θα πρέπει να περαστεί ειδικό βερνίκι, για να προστατευθεί η επιφάνεια. Γενικά, αποτελείται από 5-6 στάδια.


4. **Το κόστος εργασίας** του επαγγελματία υπολογίζεται με βάση τα τετραγωνικά μέτρα και την κατάσταση της επιφάνειας. Εάν η επιφάνεια δεν είναι επίπεδη, καθαρή και έχει ρωγμές, τότε οι απαιτήσεις αποκατάστασής της θα αυξηθούν. 


Το κόστος θα επηρεαστεί, επίσης, από το είδος της επιφάνειας (μπάνιο, δάπεδο, τοίχος) και τις απαιτήσεις που έχεις (αποξηλώσεις, λεπτομέρειες, σχέδια). 


5. Σημαντική μεταβλητή είναι και η υγρασία. Πρέπει να βρίσκεται στα επιτρεπτά όρια, ώστε να γίνει σωστά το κάθε στάδιο της εργασίας. Γι’ αυτό το λόγο, **μπορεί να διαρκέσει, η εργασία, μέχρι και 10 ημέρες** και ο επαγγελματίας να κάνει αρκετές επισκέψεις για να ολοκληρώσει όλα τα στάδια.


a1a8b0b52560422eb3f9f7c76512cdbc
Πώς γίνεται η συντήρησή της;
----------------------------


douleutaras.gr
2020.05
Η πατητή τσιμεντοκονία χρειάζεται τακτική συντήρηση, ώστε να μην χάνει καθόλου από το χρώμα και την λάμψη της. Οι βασικές ενέργειες συντήρησης είναι το τακτικό καθάρισμα με ένα απορρυπαντικό καθημερινής χρήσης και όχι με χλωρίνη ή κάποια άλλη καυστική ουσία.


Επίσης, καλό είναι να οργανώνεις με εξειδικευμένο τεχνίτη την ανανέωση της πατητής με ειδικό βερνίκι κάθε τρία χρόνια. Τέλος, ένας εύκολος τρόπος να εντοπίσεις εάν χρειάζεται συντήρηση η πατητή τσιμεντοκονία στο μπάνιο σου, είναι να κοιτάξεις για ρήγματα ή άλλες φθορές. 


728f05e18abfdc83d038c211a7dd4918
Πού βρίσκει εφαρμογή η πατητή τσιμεντοκονία;
--------------------------------------------


douleutaras.gr
2020.05
* **Πατητή τσιμεντοκονία σε μπάνιο**
* **Πατητή τσιμεντοκονία σε κουζίνα**
* **Πατητή τσιμεντοκονία σε δάπεδα**
* **Πατητή τσιμεντοκονία σε τοίχους**
* **Πατητή τσιμεντοκονία σε μπανιέρα ή ντουζιέρα**
* **Πατητή τσιμεντοκονία σε εξωτερικούς χώρους**


Για κάθε εφαρμογή, σε οποιοδήποτε χώρο του σπιτιού σου, το πιο σημαντικό είναι να έχεις στο πλευρό σου έναν έμπειρο επαγγελματία. Οι τεχνίτες που συνεργάζονται με την πλατφόρμα μας είναι δίπλα σου καθημερινά, για να σου προτείνουν λύσεις υψηλής αισθητικής και τεράστιας αντοχής για το χώρο σου!


2248e231f3c1aeb76412d36ff780434d
Ποια είναι η διαφορά απλής τσιμεντοκονίας με πατητή;
----------------------------------------------------


douleutaras.gr
2020.05
Η **απλή τσιμεντοκονία** αποτελεί κονίαμα από τσιμέντο. Το τσιμέντο χρησιμοποιείται κατά την κατασκευή σκυροδέματος, το οποίο διακρίνεται για την αντοχή του. Ωστόσο, είναι κατάλληλο κυρίως για υπόστρωμα και όχι για τελική στρώση που θα προσθέσει κάτι στην αισθητική του χώρου.


Η **πατητή τσιμεντοκονία** δεν περιέχει τσιμέντο. Η πατητή αποτελείται από θηραϊκή γη, κεραμάλευρο, χαλαζιακή άμμος και υδράσβεστο και την χρησιμοποιούν ακόμα και στα νησιά τα πολυτελή ξενοδοχεία, λόγω του πολύ ποιοτικού αποτελέσματος που προσφέρει σαν τελική επιφάνεια.


08e7422d3e68bcf77800e7483343b602
Γιατί να επιλέξεις τεχνίτη του Douleutaras.gr για να εφαρμόσεις πατητή τσιμεντοκονία;
-------------------------------------------------------------------------------------


douleutaras.gr
2020.05
Στην πλατφόρμα μας θα βρεις εξειδικευμένους τεχνίτες με πολυετή εμπειρία στην τοποθέτηση, συντήρηση και επισκευή πατητής τσιμεντοκονίας. Θα σε προμηθεύσουν με τα καλύτερα υλικά της αγοράς, σε πολύ προσιτές τιμές. Αναλαμβάνουν όλες τις εφαρμογές, για εσωτερικό ή εξωτερικό χώρο του σπιτιού σου.


Αν θέλεις **πατητή τσιμεντοκονία**, μην ψάχνεις αλλού. **[Καταχώρησε την εργασία σου εντελώς δωρεάν](https://www.douleutaras.gr/jobs/create/signup/323/)** και σε λίγα λεπτά θα σου βρούμε κατάλληλους επαγγελματίες στην περιοχή σου, σε όλη την Αθήνα και τη Θεσσαλονίκη. Αφού επικοινωνήσουν μαζί σου, μπορείς να κλείσεις ραντεβού για να σου δώσουν προσφορές, ειδικά για σένα!

